Lahe ja lahja smuuti on värskendavaks ampsuks või karastavaks kosutuseks igati sobiv. Valmistada saab seda nii külmutatud kui ka värsketest marjadest.
Retsept sobib kahele.
Valmistamisaeg 10 minutit.
- 1 keskmine pikk kurk (umbes 250 g)
- 2 dl mustikaid
- 3 dl viinamarja- või pirnimahla
- 1 dl maitsestamata jogurtit
- soovi korral 1 sl vedelat mett või agaavisiirupit
Koori kurk, tükelda ja pane koos ülejäänud koostisosadega blenderisse või töötle saumikseriga püreeks. Soovi korral lisa magusama maitse saamiseks vedelat mett või naturaalset siirupit.
NB! Külmutatud marju pole vaja täiesti üles sulatada, pane poolkülmununa blenderisse ja saadki meeldivalt karastava joogi.
Retsept pärineb Pille Endeni raamatust "Pille köök. Aastad heade maitsetega".